


PARLAMENTUL  ROMÂNIEI

CAMERA DEPUTAŢILOR

Comisia pentru tehnologia informaţiei şi comunicaţiilor

PLx 65/2011
RAPORT 
asupra proiectului de Lege pentru aprobarea Ordonanţei de urgenţă a Guvernului nr.19/2011 
privind unele măsuri pentru modificarea unor acte normative în domeniul comunicaţiilor electronice

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru tehnologia informaţiei şi comunicaţiilor a fost sesizată spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.19/2011 privind unele măsuri pentru modificarea unor acte normative în domeniul comunicaţiilor electronice, trimis cu adresa nr. PLx 65 din 2 martie 2011. 


Potrivit prevederilor art.75 din Constituţia României, republicată, şi ale art.92 alin.(8) pct.2 din Regulamentul Camerei Deputaţilor, republicat, Camera Deputaţilor este prima Cameră sesizată.

Consiliul Legislativ a avizat favorabil proiectul de ordonanţă de urgenţă, cu unele observaţii şi propuneri, conform avizului nr.171 din 21 februarie 2011.


Comisia pentru cultură, arte, mijloace de informare în masă a avizat favorabil proiectul, conform avizului nr.30/28/10.03.2011.


Comisia juridică, de disciplină şi imunităţi a avizat favorabil proiectul, conform avizului nr.65/08.03.2011.

Proiectul de lege pentru aprobarea OUG nr.19/2011 are ca obiect de reglementare modificarea unor acte normative din domeniul comunicaţiilor electronice, în sensul preluării, de către Autoritatea Naţională pentru Administrare şi Reglementare în Comunicaţii, a atribuţiilor Ministerului Comunicaţiilor şi Societăţii Informaţionale referitoare la administrarea şi coordonarea gestionării spectrului de frecvenţe radio.
Caracterul de urgenţă al reglementării se motivează prin faptul că neadoptarea măsurilor de modificare a unor acte normative în domeniul comunicaţiilor electronice ar putea avea ca efect negativ deschiderea procedurii contencioase în faţa Curţii de Justiţie a Uniunii Europene. Prin avizul motivat C(2010)8026 transmis de către Comisia Europeană se solicită separarea structurală efectivă a funcţiei de reglementare referitoare la alocarea şi asignarea frecvenţelor radio de activităţile legate de proprietate sau control în întreprinderile care furnizează reţele si/sau servicii de comunicaţii electronice, acestea reprezentând, în momentul de faţă, atribuţii ale Ministerului Comunicaţiilor şi Societăţii Informaţionale.
În conformitate cu prevederile art.61 din Regulamentul Camerei Deputaţilor, republicat,  Comisia pentru tehnologia informaţiei şi comunicaţiilor a dezbătut proiectul de lege în şedinţa din data  de 17 martie 2011.

La lucrările comisiilor au participat, în calitate de invitaţi, în conformitate cu prevederile art.54 şi 55 din Regulamentul Camerei Deputaţilor, republicat, din partea Ministerului Comunicaţiilor şi Societăţii Informaţionale, domnul Valerian Vreme – ministru şi domnul Ionuţ Negrescu, secretar-general adjunct şi din partea Autorităţii Naţionale pentru Administrare şi Reglementare în Comunicaţii, domnul Cătălin Marinescu – preşedinte şi domnul Marius Săceanu – director şi doamna Alina Şumudică – expert.
În urma examinării proiectului de lege s-a hotărât, cu unanimitate de voturi  a membrilor prezenţi să se supună plenului Camerei Deputaţilor, spre dezbatere şi adoptare, proiectul de Lege pentru aprobarea Ordonanţei de urgenţă a Guvernului nr.19/2011 privind unele măsuri pentru modificarea unor acte normative în domeniul comunicaţiilor electronice, cu amendamentele admise şi respinse, care sunt redate în anexele la prezentul raport.
În conformitate cu avizul Comisiei juridice, de disciplină şi imunităţi nr.65/08.03.2011, în raport cu obiectul şi conţinutul reglementării, proiectul de lege face parte din categoria legilor ordinare. 
                                                            PREŞEDINTE,

                                                 

RELU FENECHIU
AMENDAMENTE ADMISE
	
	Text ordonanţă
	Text propus de Comisie

(autorul amendamentului)

	Motivare

	1. 
	
	Lege pentru aprobarea Ordonanţei de urgenţă a Guvernului nr.19/2011 privind unele măsuri pentru modificarea unor acte normative în domeniul comunicaţiilor electronice 
	

	2. 
	
	Articol unic. -  Se aprobă Ordonanţa de urgenţă a Guvernului nr.19/2011 privind unele măsuri pentru modificarea unor acte normative în domeniul comunicaţiilor electronice publicată în Monitorul Oficial al României, Partea I, nr.146 din 28 februarie 2011, cu următoarele modificări:

(Comisia)
	

	3. 
	Ordonanţa de urgenţă a Guvernului nr.19/2011 privind unele măsuri pentru modificarea unor acte normative în domeniul comunicaţiilor electronice
	Nemodificat
	

	4. 
	Art. I. - Ordonanţa de urgenţă a Guvernului nr. 79/2002 privind cadrul general de reglementare a comunicaţiilor, publicată în Monitorul Oficial al României, Partea I, nr. 457 din 27 iunie 2002, aprobată cu modificări şi completări ,prin Legea nr. 591/2002, cu modificările şi completările ulterioare, se modifică după cum urmează: 

	Nemodificat
	

	5. 
	1. Alineatele (1), (3) şi (5) ale articolul 8 vor avea următorul cuprins:
„(1) Autoritatea Naţională pentru Administrare şi Reglementare în Comunicaţii adoptă Tabelul naţional de atribuire a benzilor de frecvenţe radio, prin decizie a preşedintelui, cu avizul Comisiei Interdepartamentale de Radiocomunicaţii pentru atribuirile cuprinzând benzi de frecvenţe radio cu utilizare guvernamentală sau aflate în partaj guvernamental/neguvernamental.
(3) Autoritatea Naţională pentru Administrare şi Reglementare în Comunicaţii poate interzice pe o perioadă limitată utilizarea parţială sau totală a unei benzi de frecvenţă ori a unei anumite frecvenţe de către persoane fizice sau juridice, la cererea motivată a autorităţilor publice competente, în cazul în care siguranţa naţională, ordinea publică sau apărarea naţională impune această măsură.
(5) Costurile ocazionate de schimbarea destinaţiei sau reorganizarea utilizării unor benzi de frecvenţe radio vor fi suportate din cuantumul taxei de licenţă menţionate la art. 15 alin. (3). Modul de compensare va fi stabilit, pentru fiecare caz în parte, prin hotărâre a Guvernului iniţiată de către Secretariatul General al Guvernului numai la propunerea Autorităţii Naţionale pentru Administrare şi Reglementare în Comunicaţii.”
	La articolul I punctul 1, alineatele (1), (3) şi (5) ale articolului 8 se modifică şi vor avea următorul cuprins:
„(1) Tabelul naţional de atribuire a benzilor de frecvenţe radio, se aprobă prin hotărâre a Guvernului, la propunerea ANCOM, în urma avizului conform al Comisiei Interdepartamentale de Radiocomunicaţii pentru atribuirile cuprinzând benzi de frecvenţe radio cu utilizare guvernamentală sau aflate în partaj guvernamental/neguvernamental.
(Comisia)

(3) Autoritatea Naţională pentru Administrare şi Reglementare în Comunicaţii poate interzice pe o perioadă limitată utilizarea parţială sau totală a unei benzi de frecvenţă ori a unei anumite frecvenţe de către persoane fizice sau juridice, la cererea motivată a autorităţilor publice competente pe baza unor angajamente internaţionale sau în cazul în care siguranţa naţională, ordinea publică sau apărarea naţională impune această măsură, pe baza unei solicitări CSAT. 
(Comisia)
(5) Costurile ocazionate de schimbarea destinaţiei sau reorganizarea utilizării unor benzi de frecvenţe radio vor fi suportate din cuantumul taxei de licenţă menţionate la art. 15 alin. (3). Modul de compensare va fi stabilit, pentru fiecare caz în parte, prin hotărâre a Guvernului iniţiată de către Secretariatul General al Guvernului la propunerea Autorităţii Naţionale pentru Administrare şi Reglementare în Comunicaţii.”
(Comisia)
	Spectrul de frecvenţe radio este considerat o resursă limitată a statului, şi, în consecinţă, aprobarea şi modificarea TNABF trebuie să fie un atribut al Guvernului.

Pentru a da o consistenţă avizului, acesta nu trebuie să fie consultativ, iar rolul CIR devine deliberativ, având în vedere faptul că această Comisie avizează administrarea unei resurse limitate a statutului. 

Pentru evitarea luării unei decizii subiective şi pentru justificarea deciziei luate.

Propunem eliminarea sintagmei „numai” deoarece este redundantă. Menţionăm că, în conformitate cu art.4, alin.(1) din HG nr.12/2009, MCSI nu poate elabora şi aviza proiecte de acte normative în domeniul alocării şi atribuirii frecvenţelor radio, ceea ce soluţionează problema semnalată de către Comisia Europeană. 

	6. 
	2. Articolul 9 va avea următorul cuprins:

„Art. 9. – Activitatea Autorităţii Naţionale pentru Administrare şi Reglementare în Comunicaţii privind administrarea şi coordonarea gestionării spectrului de frecvenţe radio este asistată de Comisia Interdepartamentală de Radiocomunicaţii, organism consultativ, fără personalitate juridică, înfiinţată prin hotărâre a Guvernului.”
	La articolul I punctul 2, articolului 9 se modifică şi  va avea următorul cuprins:
„Art. 9. – Activitatea Autorităţii Naţionale pentru Administrare şi Reglementare în Comunicaţii privind administrarea şi coordonarea gestionării spectrului de frecvenţe radio este asistată, pentru atribuirile cuprinzând benzi de frecvenţe radio cu utilizare guvernamentală sau aflate în partaj guvernamental/neguvernamental, de Comisia Interdepartamentală de Radiocomunicaţii, fără personalitate juridică, înfiinţată prin hotărâre a Guvernului, prin care se stabilesc structura, atribuţiile şi modul de funcţionare ale acesteia.”
(Comisia)
	Comisia trebuie să se pronunţe doar pentru atribuirile cuprinzând benzi de frecvenţe radio cu utilizare guvernamentală sau aflate în partaj guvernamental/neguvernamental, şi nu pentru atribuirile din zona neguvernamentală.
Regulamentul de Organizare si Funcţionare al Comisiei trebuie să fie aprobat prin hotărâre a Guvernului, având în vedere faptul că această Comisie avizează administrarea unei resurse limitate a statului.

	7. 
	3. La articolul 13 alineatul (4), partea introductivă va avea următorul cuprins:

„(4) În cazul frecvenţelor radio necesare pentru nevoile proprii ale instituţiilor din cadrul Sistemului naţional de apărare, utilizarea acestora se realizează în mod gratuit, fără a fi necesară obţinerea unei licenţe, pe baza atribuirii efectuate prin Tabelul naţional de atribuire a benzilor de frecvenţe radio, cu îndeplinirea următoarelor condiţii:”

	Nemodificat
	

	8. 
	4. Alineatele (3) şi (6) ale articolului 15 vor avea următorul cuprins:

„(3) Acordarea licenţelor de utilizare a frecvenţelor radio prin intermediul unor proceduri de selecţie competitivă sau comparativă este condiţionată de plata către bugetul statului a unei taxe de licenţă al cărei cuantum va fi stabilit, pentru fiecare caz în parte, prin hotărâre a Guvernului iniţiată de către Secretariatul General al Guvernului numai la propunerea Autorităţii Naţionale pentru Administrare şi Reglementare în Comunicaţii.

............

(6) Tipul de procedură de selecţie aplicată pentru acordarea dreptului de utilizare a spectrului radio se stabileşte prin hotărâre a Guvernului, iniţiată de către Secretariatul General al Guvernului, numai la propunerea Autorităţii Naţionale pentru Administrare şi Reglementare în Comunicaţii, iar reglementarea detaliată a modului de desfăşurare a procedurilor de selecţie competitivă sau comparativă se adoptă prin decizie a preşedintelui Autorităţii Naţionale pentru Administrare şi Reglementare în Comunicaţii.”

	La articolul I punctul 4, alineatele (3) şi (6) ale articolului 15 se modifică şi vor avea următorul cuprins:
„(3) Acordarea licenţelor de utilizare a frecvenţelor radio prin intermediul unor proceduri de selecţie competitivă sau comparativă este condiţionată de plata către bugetul statului a unei taxe de licenţă al cărei cuantum va fi stabilit, pentru fiecare caz în parte, prin hotărâre a Guvernului iniţiată de către Secretariatul General al Guvernului la propunerea Autorităţii Naţionale pentru Administrare şi Reglementare în Comunicaţii.

(Comisia)

…......................

(6) Tipul de procedură de selecţie aplicată pentru acordarea dreptului de utilizare a spectrului radio se stabileşte prin hotărâre a Guvernului, iniţiată de către Secretariatul General al Guvernului, la propunerea Autorităţii Naţionale pentru Administrare şi Reglementare în Comunicaţii, iar reglementarea detaliată a modului de desfăşurare a procedurilor de selecţie competitivă sau comparativă se adoptă prin decizie a preşedintelui Autorităţii Naţionale pentru Administrare şi Reglementare în Comunicaţii.”
(Comisia)


	Propunem eliminarea sintagmei „numai” deoarece este redundantă. Menţionăm că, în conformitate cu art.4, alin.(1) din HG nr.12/2009, MCSI nu poate elabora şi aviza proiecte de acte normative în domeniul alocării şi atribuirii frecvenţelor radio, ceea ce soluţionează problema semnalată de către Comisia Europeană. 

Propunem eliminarea sintagmei „numai” deoarece este redundantă. Menţionăm că, în conformitate cu art.4, alin.(1) din HG nr.12/2009, MCSI nu poate elabora şi aviza proiecte de acte normative în domeniul alocării şi atribuirii frecvenţelor radio, ceea ce soluţionează problema semnalată de către Comisia Europeană.

	9. 
	Art. II. - Ordonanţa de urgenţă a Guvernului nr. 22/2009 privind înfiinţarea Autorităţii Naţionale pentru Administrare şi Reglementare în Comunicaţii, publicată în Monitorul Oficial al României, Partea I, nr. 174 din 19 martie 2009, aprobată prin Legea nr. 113/2010, se modifică după cum urmează:
	Articolul II se modifică şi va avea următorul cuprins:
Art. II. - Ordonanţa de urgenţă a Guvernului nr. 22/2009 privind înfiinţarea Autorităţii Naţionale pentru Administrare şi Reglementare în Comunicaţii, publicată în Monitorul Oficial al României, Partea I, nr. 174 din 19 martie 2009, aprobată prin Legea nr. 113/2010, se modifică după cum urmează:
	

	10. 
	
	1. La articolul 4 alienatul (2), după litera d) se introduce o nouă literă, litera e), cu următorul cuprins:

„e) supraveghează respectarea condiţiilor tehnice şi economice stabilite în vederea limitării distorsionării concurenţei în domeniul comunicaţiilor electronice, în special a condiţiilor impuse privind furnizarea serviciilor şi asigurarea accesului deschis la reţelele publice de comunicaţii electronice finanţate din fonduri publice în scopul furnizării de servicii de comunicaţii electronice destinate publicului.”

(Valerian Vreme)
	Este necesară monitorizarea obligaţiilor specifice (în special cele de acces şi control al tarifelor) impuse în cadrul proiectelor de ajutor de stat sau al altor proiecte finanţate din fonduri publice care vizează instalarea sau operarea de reţele publice de comunicaţii electronice în scopul furnizării de servicii de comunicaţii electronice destinate publicului. Potrivit legislaţiei europene, astfel de proiecte de ajutor de stat trebuie să limiteze pe cât posibil distorsionarea concurenţei în domeniul comunicaţiilor electronice.

	11. 
	1. La articolul 10 alineatul (1), punctul 6 va avea următorul cuprins:

„6. iniţiază propuneri de acte normative pentru modificarea şi completarea cadrului legislativ privind exercitarea unor funcţii şi atribuţii de reglementare în domeniul comunicaţiilor electronice, comunicaţiilor audiovizuale, echipamentelor radio şi echipamente terminale de telecomunicaţii, inclusiv din punctul de vedere al compatibilităţii electromagnetice, precum şi în domeniul serviciilor poştale;”

	2. La articolul 10 alineatul (1), după punctul 6 se introduce un nou punct, punctul 61 , cu următorul cuprins:

„6
. iniţiază propuneri de acte normative pentru modificarea şi completarea cadrului legislativ din domeniul alocării şi atribuirii frecvenţelor radio.”

(Comisia)
	Propunem revenirea pct.6 la forma iniţială din OUG nr.22/2009.
Deşi ANCOM nu are drept de iniţiativă legislativă, datorită prevederilor HG nr.12/2011 prin care MCSI este exceptat de la iniţiere de cate normative în domeniul alocării şi atribuirii frecvenţelor radio, se impune crearea unei oportunităţi pentru ANCOM în vederea acoperirii posibilului vid legislativ legat de reglementarea alocării şi atribuirii frecvenţelor radio.

	12. 
	2. La articolul 10 alineatul (2), punctele 4, 11, 12 şi 14 vor avea următorul cuprins:
„4. adoptă PNN şi orice modificări ale acestuia, sub rezerva restricţiilor impuse din motive de siguranţă naţională; înainte de adoptarea PNN, ANCOM are obligaţia de a informa MCSI în legătură cu modificările aduse”;

……………..
„11. adoptă TNABF şi orice modificări şi/sau completări ale acestuia;”
„12. acordă licenţele de utilizare a frecvenţelor radio pentru furnizarea de reţele şi servicii de comunicaţii electronice care utilizează spectrul radio, precum şi licenţele de emisie şi stabileşte şi încasează tariful de utilizare a spectrului;”
…………………
„14. acordă autorizaţiile de asignare a frecvenţelor radio şi autorizaţiile tehnice, cu respectarea reglementărilor în vigoare;”
	3. La articolul 10 alineatul (2), punctele 4, 11, 12 şi 14 vor avea următorul cuprins:

„4. adoptă PNN şi orice modificări ale acestuia, sub rezerva restricţiilor impuse din motive de siguranţă naţională; înainte de adoptarea PNN, ANCOM are obligaţia de a informa MCSI în legătură cu modificările aduse”;

…………………
11. pune la dispoziţia Guvernului datele necesare în vederea elaborării, modificării şi completării TNABF;
(Comisia)

„12. acordă licenţele de utilizare a frecvenţelor radio pentru furnizarea de reţele şi servicii de comunicaţii electronice care utilizează spectrul radio, precum şi licenţele de emisie şi stabileşte şi încasează tariful de utilizare a spectrului;”

………………

„14. acordă autorizaţiile de asignare a frecvenţelor radio şi autorizaţiile tehnice, cu respectarea reglementărilor în vigoare;”
	Având în vedere faptul că TNABF se aprobă prin hotărâre a Guvernului, ANCOM trebuie să pună la dispoziţie datele necesare.

	13. 
	Art. III. - Legea audiovizualului nr. 504/2002, publicată în Monitorul Oficial al României, Partea I, nr. 534 din 22 iulie 2002, cu modificările şi completările ulterioare, se modifică după cum urmează:
	Nemodificat
	

	14. 
	1. Alineatul (1) al articolului 19 va avea următorul cuprins:
„(1) În vederea stabilirii strategiei în domeniul utilizării frecvenţelor radio, a Planului naţional de frecvenţe radio atribuite serviciilor media audiovizuale şi pentru analizarea problemelor legate de utilizarea spectrului radio destinat serviciilor media audiovizuale, precum şi a celor privind noile dezvoltări tehnologice cu impact asupra serviciilor media audiovizuale, se instituie o comisie mixtă consultativă, compusă din 3 membri propuşi de Consiliu, 3 membri propuşi de Autoritatea Naţională pentru Administrare şi Reglementare în Comunicaţii şi un membru propus de Ministerul Comunicaţiilor şi Societăţii Informaţionale, cu rol de observator.”
	La articolul III, punctul 1 se modifică şi va avea următorul cuprins:
1. Articolul 19 se abrogă.
(Comisia)
	Strategia în domeniu este stabilită de către MCSI, iar Comisia mixtă consultativă menţionată în Legea audiovizualului nr.504/2002 cu modificările şi completările ulterioare nu a fost înfiinţată şi nici nu a funcţionat până în prezent, dovedindu-şi inutilitatea.

	15. 
	2. Alineatul (6) al articolului 59 va avea următorul cuprins:.

„(6) Modul de desfăşurare a procedurilor prevăzute la alin. (4), condiţiile de acordare a licenţelor de utilizare a frecvenţelor radio în sistem digital terestru, precum şi cuantumul taxei de licenţă prevăzute la alin. (5) se stabilesc prin hotărâre a Guvernului, iniţiată de către Secretariatul General al Guvernului, numai la propunerea Autorităţii Naţionale pentru Administrare şi Reglementare în Comunicaţii.”
	La articolul III, punctul 2, alineatul (6) al articolului 59 se modifică şi va avea următorul cuprins:

„(6) Modul de desfăşurare a procedurilor prevăzute la alin. (4), condiţiile de acordare a licenţelor de utilizare a frecvenţelor radio în sistem digital terestru, precum şi cuantumul taxei de licenţă prevăzute la alin. (5) se stabilesc prin hotărâre a Guvernului, iniţiată de către Secretariatul General al Guvernului, la propunerea Autorităţii Naţionale pentru Administrare şi Reglementare în Comunicaţii.”
(Comisia)


	Propunem eliminarea sintagmei „numai” deoarece este redundantă. Menţionăm că, în conformitate cu art.4, alin.(1) din HG nr.12/2009, MCSI nu poate elabora şi aviza proiecte de acte normative în domeniul alocării şi atribuirii frecvenţelor radio, ceea ce soluţionează problema semnalată de către Comisia Europeană. 

	16. 
	3. La articolul 65, partea introductivă va avea următorul cuprins:

„Licenţa de emisie se poate revoca sau suspenda, după caz, de Autoritatea Naţională pentru Administrare şi Reglementare în Comunicaţii, prin decizie a preşedintelui, în următoarele situaţii:”

	Nemodificat

	

	17. 
	„c) pentru încălcarea obligaţiilor prevăzute în licenţa de emisie;”
(text Legea audiovizualului nr.504/2002)
	La articolul III, după punctul 3, se introduce un nou punct, punctul 31, cu următorul cuprins:

31. La articolul 65, litera c) va avea următorul cuprins:

„c) pentru încălcarea gravă sau repetată a obligaţiilor prevăzute în licenţa de emisie;”
(Dan Nica)
	Pentru evitarea abuzurilor.

	18. 
	4. La articolul 651, partea introductivă va avea următorul cuprins:

„Licenţa de utilizare a frecvenţelor radio în sistem digital terestru se poate revoca sau suspenda, după caz, de Autoritatea Naţională pentru Administrare şi Reglementare în Comunicaţii, prin decizie a preşedintelui, în următoarele situaţii:”

	Nemodificat
	

	19. 
	“a) pentru încălcarea obligaţiilor prevăzute în licenţă;”

(text Legea audiovizualului nr.504/2002)
	La articolul III, după punctul 4, se introduce un nou punct, punctul 41, cu următorul cuprins:

41. La articolul 651, litera a) va avea următorul cuprins:

“a) pentru încălcarea gravă sau repetată a obligaţiilor prevăzute în licenţă;”
	Pentru evitarea abuzurilor.

	20. 
	5. Alineatul (1) al articolului 73 va avea următorul cuprins:

„(1) Utilizarea staţiilor de emisie de radiodifuziune sonoră terestră şi televiziune terestră aflate sub jurisdicţia României, în scopul furnizării oricărui serviciu de programe pe, respectiv de pe teritoriul României, se poate face numai după obţinerea autorizaţiei tehnice de la Autoritatea Naţională pentru Administrare şi Reglementare în Comunicaţii, pe baza procedurii stabilite de aceasta.”
	Nemodificat
	


AMENDAMENTE RESPINSE
	
	Text ordonanţă
	Text propus de Comisie

(autorul amendamentului)

	Motivare

	1.
	1. Alineatele (1), (3) şi (5) ale articolul 8 vor avea următorul cuprins:
…………..
(3) Autoritatea Naţională pentru Administrare şi Reglementare în Comunicaţii poate interzice pe o perioadă limitată utilizarea parţială sau totală a unei benzi de frecvenţă ori a unei anumite frecvenţe de către persoane fizice sau juridice, la cererea motivată a autorităţilor publice competente, în cazul în care siguranţa naţională, ordinea publică sau apărarea naţională impune această măsură.

	(3) Autoritatea de reglementare, în condiţii excepţionale, respectiv în condiţiile prevăzute de Constituţie, poate limita pe o perioadă determinata, utilizarea parţială sau totală a unei benzi de frecvenţă ori a unei anumite frecvenţe de către persoane fizice sau juridice, la cererea motivată a autorităţilor publice competente, în condiţiile legii aplicabile, pe baza unor angajamente internaţionale sau în cazul în care securitatea sau apărarea naţională impune această măsură, pe baza unei solicitări CSAT.
(Mircea Cazan)

	Conform Constituţiei (art.119) nu se mai utilizează sintagma „siguranţă naţională” ci „securitatea naţională”. Totuşi acest atribut esenţial ar fi trebuit sa rămână la nivelul ministerului de resort ca organ de specialitate, cu putere executiva  si cu răspundere politica asumata si aprobata prin strategia de guvernare de către Parlament.
În legislaţia recentă este folosită sintagma “sistemul naţional de apărare, ordine publică şi siguranţă naţională.” (vezi Lege bugetului pe anul 2011 şi OUG nr.1/2011 referitoare la pensiile din sistem). 

